DECIZIA 2007/690/PESC A CONSILIULUI
din 22 octombrie 2007
de punere în aplicare a Acțiunii comune 2005/557/PESC privind acțiunea Uniunii Europene de sprijin civil și militar pentru misiunile Uniunii Africane în regiunea Darfur din Sudan și în Somalia
CONSILIUL UNIUNII EUROPENE,
având în vedere Acțiunea comună a Consiliului 2005/557/PESC din 18 iulie 2005 privind acțiunea Uniunii Europene de sprijin civil și militar pentru misiunile Uniunii Africane în regiunea Darfur din Sudan și în Somalia (1), în special articolul 8 alineatul (1) al doilea paragraf, coroborat cu articolul 23 alineatul (2) din Tratatul privind Uniunea Europeană,
întrucât:
(1)
La 23 aprilie 2007, Consiliul a adoptat Decizia 2007/244/PESC de punere în aplicare a Acțiunii comune 2005/557/PESC privind acțiunea Uniunii Europene de sprijin civil și militar pentru misiunile Uniunii Africane în regiunea Darfur din Sudan și în Somalia (2), prin care a fost extinsă finanțarea acordată componentei sale civile până la 31 octombrie 2007.
(2)
Până la trecerea misiunii Uniunii Africane la un mod de operare hibridă ONU/UA (UNAMID), s-a decis continuarea acțiunii Uniunii Europene de sprijin civil și militar pentru misiunile Uniunii Africane în regiunea Darfur din Sudan și în Somalia până la 31 decembrie 2007.
(3)
Rezoluția 1769 a Consiliului de Securitate al Organizației Națiunilor Unite din 31 iulie 2007 prevede efectuarea transferului de autoritate (TOA) de la AMIS către UNAMID până la 31 decembrie 2007.
(4)
La 21 septembrie 2007, Comitetul Politic și de Securitate a convenit asupra încheierii componentei civile a acțiunii Uniunii Europene de sprijin civil și militar pentru misiunile Uniunii Africane în regiunea Darfur din Sudan și în Somalia la data efectuării transferului de autoritate de la AMIS către UNAMID.
(5)
În ceea ce privește componenta civilă, Consiliul ar trebui, prin urmare, să decidă asupra finanțării continuării acțiunii de sprijin respective în conformitate cu termenele definite mai sus.
(6)
Acțiunea de sprijin va avea loc în contextul unei situații care s-ar putea deteriora și care ar putea afecta obiectivele PESC prevăzute la articolul 11 din tratat,
DECIDE:
Articolul 1
(1) Suma de referință destinată acoperirii cheltuielilor legate de punerea în aplicare a secțiunii II din Acțiunea comună 2005/557/PESC de la 1 mai 2007 până la 30 aprilie 2008 este de 2 125 000 EUR. Această sumă acoperă perioada mandatului actual al misiunii UA în regiunea Darfur din Sudan (AMIS II) și perioada imediat următoare de lichidare a componentei civile a acțiunii Uniunii Europene de sprijin civil și militar pentru misiunile Uniunii Africane în regiunea Darfur din Sudan și în Somalia.
(2) Cheltuielile finanțate din suma menționată la alineatul (1) se gestionează în conformitate cu procedurile și normele Comunității Europene aplicabile bugetului general al Uniunii Europene, cu excepția faptului că nicio prefinanțare nu rămâne în proprietatea Comunității.
Resortisanții statelor terțe sunt autorizați să participe la licitațiile organizate în vederea atribuirii de contracte.
(3) Cheltuielile sunt eligibile începând cu 1 mai 2007.
Articolul 2
Decizia 2007/244/PESC a Consiliului din 23 aprilie 2007 se abrogă.
Articolul 3
Prezenta decizie produce efecte de la data adoptării sale.
Articolul 4
Prezenta decizie se publică în Jurnalul Oficial al Uniunii Europene.
Adoptată la Luxemburg, 22 octombrie 2007.